PTT-BCP ขึ้นราคากลุ่มเบนซิน 30 สต./ลิตร ดีเซลขึ้น 40 สต. มีผลพรุ่งนี้
เติมด่วน! PTT-BCP ขึ้นราคากลุ่มเบนซิน 30 สต./ลิตร ดีเซลขึ้น 40 สต./ลิตร เว้น E85 คงเดิม มีผลพรุ่งนี้ (1 เม.ย.)
31 มี.ค. 2560

บริษัทปตท. จำกัด (มหาชน) หรือ PTT และบริษัทบางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันดีเซล 40 สตางค์/ลิตร และปรับขึ้นราคาขายปลีกกลุ่มน้ำมันเบนซิน ซึ่งรวมถึงแก๊สโซฮอล์ในอัตรา 30 สตางค์/ลิตร ยกเว้น E85 คงเดิม โดยให้มีผลวันพรุ่งนี้ (1 เม.ย.)
ทั้งนี้ส่งผลให้ราคาขายปลีกน้ำมันดีเซลหน้าสถานีบริการน้ำมัน ปตท.และบางจากฯ ในเขตกรุงเทพฯและปริมณฑล วันพรุ่งนี้ เป็นดังนี้ เบนซิน ออกเทน 95 ของ ปตท.อยู่ที่ 33.96 บาท/ลิตร แก๊สโซฮอล์ 95 อยู่ที่ 26.85 บาท/ลิตร, แก๊สโซฮอล์ 91 อยู่ที่ 26.58 บาท/ลิตร, E20 อยู่ที่ 24.34 บาท/ลิตร ส่วน E85 อยู่ที่ 19.34 บาท/ลิตร และดีเซล อยู่ที่ 25.09 บาท/ลิตร (ราคาดังกล่าวยังไม่รวมภาษีท้องที่ของแต่ละจังหวัด)